**Filologia classica**

**6 dicembre 2017**

Verg. *Ge*. 2,246s.

At sapor indicium faciet manifestus et ora

tristia temptantum sensu torquebit amaror.

**247** sensu w(-**VP**) : sensus **R** Hygin. | amaror Hygin. (Serv. ad l. «vera lectio» : amaro w) cf. Gell. *NA* I 211-5 «Quod Iulius Hyginus affirmatissime contendit legisse se librum P. Vergilii domesticum, <ubi> scriptum esset 'et ora tristia temptan- tum sensus torquebit amaror', non quod uulgus legeret 'sensu torquebit amaro'. Versus istos ex georgicis Vergilii plerique omnes sic legunt: at sapor indicium faciet manifestus et ora tristia temptantum sensu torquebit amaro. Hyginus autem, non hercle ignobilis grammaticus, in com-mentariis, quae in Vergilium fecit, confirmat et perseuerat non hoc a Vergilio relictum, sed quod ipse inuenerit in libro, qui fuerit ex domo atque familia Vergilii: et ora tristia temptantum sensus torquebit amaror, neque id soli Hygino, sed doctis quibusdam etiam uiris complacitum, quoniam uidetur absurde dici 'sapor sensu amaro torquet'. 'Cum ipse' inquiunt 'sapor sensus sit, non alium in semet ipso sensum habeat ac proinde sit, quasi dicatur "sensus sensu amaro torquet".' Sed enim cum Fauorino Hygini commentarium legissem atque ei statim displicita esset insolentia et insuauitas illius 'sensu torquebit amaro', risit et: 'Iouem lapidem,' inquit 'quod sanctissimum iusiurandum habitum est, paratus ego iurare sum Vergilium hoc numquam scripsisse, sed Hyginum ego uerum dicere arbitror»